1) Zákon č. 417/2013 Z. z. o pomoci v hmotnej núdzi a zmene a doplnení niektorých zákonov
 Zákon č. 601/2003 Z. z. o životnom minime a o zmene a doplnení niektorých zákonov **Zásady poskytovania finančnej výpomoci**

1.1.2012

**Zásady na prideľovanie sociálnych príspevkov z rozpočtu obce KOLÁROVICE**

Obec Kolárovice ako správny orgán v oblasti sociálnej pomoci príslušný podľa § 4 ods.3, písm. p), zákona č. 448/2008 Z. z. o sociálnych službách a zmene živnostenského zákona, ustanovení §3ods.2 písm. g) a §3 ods. 4 zákona č. 369/1990 Zb. o obecnom zriadení v znení neskorších predpisov a ustanovuje:

**Článok I
Typy poskytovaných sociálnych príspevkov**

1. Obec Kolárovice (ďalej len obec) môže poskytnúť:
 - jednorazový nenávratný príspevok,
 - nenávratný príspevok na stravovanie dieťaťa v školskej jedálni,
 - nenávratný príspevok na stravovanie dôchodcu v spoločnom stravovaní,
 - nenávratný príspevok pri narodení dieťaťa,
 - nenávratný príspevok pre občana v zariadení sociálnych služieb.

2. Príspevky sa poskytujú na základe žiadosti fyzickej osoby v nepriaznivej sociálnej situácii.

**Článok II
Jednorazový nenávratný príspevok**

1. Príspevok sa môže poskytnúť fyzickej osobe s trvalým pobytom na území obce, ktorý sa

 dostal do stavu náhlej alebo hmotnej núdze. 1)

2. K žiadosti fyzických osôb o príspevok je treba priložiť najmä:
 - potvrdenie o výške príjmu a majetku žiadateľa a spoločne posudzovaných osôb

 (z pracovného pomeru alebo zo samostatnej činnosti za posledných 12 mesiacov, podpora

 v nezamestnanosti, starobný, invalidný, vdovský a sirotský dôchodok, materský príspevok,

 rodičovský príspevok...),
 - potvrdenie o ostatných príjmoch ( prídavky na deti, výživné, príspevok na bývanie,

 sociálne dávky...),
 - potvrdenie od lekára (deti - potvrdenie o starostlivosti o deti, dôchodcovia - potvrdenie

 o zdravotnom stave),
 - potvrdenie o dochádzke do školy, škôlky nie staršie ako 1 mesiac.

3. V žiadosti treba uviesť dôvod, pre ktorý je žiadateľ v náhlej núdzi a účel, na aký chce príspevok použiť. Sociálny nenávratný príspevok sa najmä vypláca v peniazoch ale možno ho poskytnúť aj formou vecnej dávky (zakúpením základných potravín s výnimkou alkoholu a cigariet, zakúpením obuvi a ošatenia, zaplatením nákladov na bývanie, zaplatením časti nákladov na ozdravný pobyt telesne a zdravotne postihnuté deti v špecializovaných detských táboroch, kúpu základného vybavenia domácnosti za ktoré sa považuje posteľ, stôl, stolička, skriňa, vykurovacie teleso, sporák, chladnička a práčka ak nie sú súčasťou vybavenia bytového domu). Doklad o použití vecnej dávky je súčasťou spisu.

4. Sociálny príspevok nemožno poskytnúť:
 - žiadateľovi, ktorý je priamym alebo sprostredkovaným dlžníkom finančných pohľadávok

 majúcich vzťah k rozpočtu obce,
 - žiadateľovi, ktorý v čase podania žiadosti spláca sociálnu pôžičku poskytnutú obcou,
 - žiadateľovi, ktorému bol poskytnutý sociálny príspevok, ale tovar zakúpený zo sociálneho

 príspevku (vecná dávka) netvorí súčasť vybavenia jeho domácnosti (okrem príspevku na

 zakúpenie potravín) .

5. Pri podaní žiadosti predloží žiadateľ občiansky preukaz na kontrolu trvalého pobytu.

6. Žiadosti fyzických osôb na poskytnutie nenávratných príspevkov z dôvodu mimoriadnych

 udalostí sa posudzujú v Sociálnej, bytovej a zdravotnej komisii obce.

7. O pridelení nenávratného jednorazového finančného alebo vecného príspevku pri

 mimoriadnych udalostiach na návrh Sociálnej komisie rozhoduje starosta obce.

8. O pridelení alebo zamietnutí jednorazového nenávratného príspevku sa dozvie žiadateľ z

 rozhodnutia starostu obce.

9. O vydaných rozhodnutiach informuje starosta 1 x ročne obecné zastupiteľstvo.

**Článok III.
Nenávratný príspevok na stravovanie dieťaťa v školskej jedálni**

1. Príspevok sa môže poskytnúť fyzickej osobe s trvalým pobytom na území obce, ktorý sa
 dostal do stavu sociálnej núdze a jeho dieťa navštevuje materskú a základnú školu.

2. K žiadosti fyzických osôb o príspevok je nutné priložiť:
 - potvrdenie o výške príjmu a majetku žiadateľa a spoločne posudzovaných osôb

 (z pracovného pomeru alebo zo samostatnej činnosti za posledných 12 mesiacov, podpora

 v nezamestnanosti,
 - starobný, invalidný, vdovský a sirotský dôchodok, materský príspevok, rodičovský

 príspevok...),
 - potvrdenie o ostatných príjmoch ( prídavky na deti, výživné, príspevok na bývanie,

 sociálne dávky...),
 - potvrdenie o dochádzke do školy, škôlky nie staršie ako 1 mesiac.

3. Pri podaní žiadosti predloží žiadateľ občiansky preukaz na kontrolu trvalého pobytu.

4. O pridelení príspevkov na stravovanie detí na základe návrhu komisie sociálnej rozhoduje

 starosta obce.

5. O pridelení alebo zamietnutí príspevku na stravovanie detí sa dozvie žiadateľ z rozhodnutia

 starostu obce.

**Alebo Poskytovanie finančnej podpory pri stravovaní sociálne odkázaných detí v školskej jedálni je zabezpečenie príspevku s prostredníctvom ÚPSVaR Žilina – pracovisko Bytča, Zámok 104, 014 01 Bytča pre deti v Materskej škole Kolárovice a pre žiakov v Základnej škole Kolárovice zriaďovateľskej pôsobnosti obce Kolárovice.**

**Článok IV.
Nenávratný príspevok na stravovanie dôchodcov a zdravotne postihnutých osôb v spoločnom stravovaní**

1. Príspevok sa **môže** poskytnúť fyzickej osobe s trvalým pobytom na území obce, ktorá

 dovŕšila vek alebo dôvod potrebný na nárok na starobný dôchodok podľa osobitného

 predpisu. 2).

2. K žiadosti fyzických osôb o príspevok je nutné priložiť:
 - potvrdenie o výške príjmu a majetku žiadateľa (starobný, invalidný, vdovský a vdovecký

 dôchodok) a spoločne posudzovaných osôb ( z pracovného pomeru alebo zo samostatnej

 činnosti,
 - za posledných 12 mesiacov, podpora v nezamestnanosti, starobný, invalidný, vdovský,

 vdovecký a sirotský dôchodok, materský príspevok, rodičovský príspevok...),
 - potvrdenie o ostatných príjmoch (prídavky na deti, výživné, príspevok na bývanie,

 sociálne dávky...).

3. Pri podaní žiadosti predloží žiadateľ občiansky preukaz na kontrolu trvalého pobytu.

4. O pridelení príspevku na stravovanie dôchodcu rozhoduje starosta obce na základe návrhu

 komisie sociálnej, ktorá posúdi sociálnu situáciu žiadateľa.

5. O pridelení alebo zamietnutí príspevku na stravovanie dôchodcu sa dozvie žiadateľ z

rozhodnutia starostu obce.

**Alebo zásada bude rozvoz stravy odkázaným**

**Článok V.
Nenávratný príspevok pri narodení dieťaťa**

1. Nenávratný príspevok pri narodení dieťaťa poskytne obec vo **výške 66,00** € **/alebo finančný príspevok slúži na úhradu nákladov pri zabezpečení aktu privítania novorodencov v obci/**  pre dieťa s trvalým pobytom v obci.

 2. Rodičia dieťa budú na slávnostné uvítanie dieťa do života prizvaní pozvánkou.

**Článok VI.
Nenávratný príspevok pre občana v zariadení sociálnych služieb**

1. K žiadosti fyzických osôb o príspevok je nutné priložiť:
 - potvrdenie o výške príjmu a majetku žiadateľa a spoločne posudzovaných osôb

 (z pracovného pomeru alebo zo samostatnej činnosti za posledných 12 mesiacov, podpora

 v nezamestnanosti, starobný, invalidný, vdovský a sirotský dôchodok, materský príspevok,

 rodičovský príspevok...),
 - potvrdenie o ostatných príjmoch ( prídavky na deti, výživné, príspevok na bývanie,

 sociálne dávky...),
 - zmluva na ubytovanie, stravu a opatrovanie v zariadení sociálnych služieb.

2. Pri podaní žiadosti predloží žiadateľ občiansky preukaz na kontrolu trvalého pobytu.

**3.** O pridelení nenávratného príspevku pre občana v zariadení sociálnych služieb rozhoduje starosta obce na základe odporučenia Sociálnej komisie. Pri rozhodovaní berie do úvahy príjem žiadateľa, jeho majetkové pomery a individuálne zváži celkové sociálne pomery žiadateľa. Príspevok je možné poskytnúť do výšky **50,00 € mesačne** po dobu troch po sebe idúcich mesiacov. V prípade potreby vyššieho príspevku o jeho poskytnutí rozhodne obecné zastupiteľstvo. Nenávratný príspevok je možné poskytnúť maximálne na dobu 3 mesiacov.

**4.** Záväzok občana, ktorého príjem a majetok a príjem jeho rodiny ( manžela, manželky, rodičov, detí) neumožňuje uhradiť cenu za poskytnutú službu a nie je ich možné uhradiť z iných zdrojov (vlastného majetku) sú nákladmi obce a tvoria výšku nenávratného príspevku pre občana na ubytovanie, stravu a opatrovanie v dome sociálnych služieb. V prípade pridelenia nenávratného príspevku si obec vyhradzuje právo na výber zariadenia sociálnych služieb.

**5.** O pridelení alebo zamietnutí nenávratného príspevku pre občana v zariadení sociálnych služieb sa žiadateľ dozvie z rozhodnutia starostu obce.

**ČLÁNOK VII.
Záverečné ustanovenie**

**Tieto zásady schválilo Obecné zastupiteľstvo v Kolároviciach Uznesením č. 196 písm. b) 2018 zo dňa 11. 06. 2018.**

  **Ing. Jozef Hruštinec**

 starosta obce